প্রত্যক্ষদর্শীরা জানান, নিহত দ্বিপক বিশ্বাস সোমবার বিকেলে মাছ ধরার উদ্দেশ্যে ওই এলাকায় এসে বালাগঞ্জ-তাজপুর সড়কের পাশে অবস্থান করছিলেন। এ সময় বালাগঞ্জ থেকে ছেড়ে আসা তাজপুরগামী একটি লেগুনা নিয়ন্ত্রণ হারিয়ে দ্বিপককে ধাক্কা দিয়ে সড়কের পাশের খাদে পড়ে যায়। এতে ঘটনাস্থলেই তিনি মারা যান। বালাগঞ্জ থানার অফিসার ইনচার্জ এসএম জালাল উদ্দিন বলেন, ঘটনাস্থল থেকে নিহতের মৃতদেহ উদ্ধার করা হয়েছে, লেগুনার চালক পালিয়ে গেছে। বালাগঞ্জ (তাজপুর) ফায়ার সার্ভিস এন্ড সিভিল ডিফেন্সের ইনচার্জ ফজলুল হক বলেন, দুর্ঘটনা কবলিত গাড়িটি উদ্ধার করা হয়েছে।